turjo4nis/wikipedia-bn-dump-20250701 huggingface dataset:
নরকের দরজা

নরকের দরজা (, জ্যাহেন্‌নেম্‌ দের্‌ওয়েজেসি,  "জাহান্নামের দরজা") তুর্কমেনিস্তানের দরওয়াজা শহরের একটি প্রাকৃতিক গ্যাসক্ষেত্র। দীর্ঘদিন ধরে অগ্নিমুখটি অনবরত জ্বলছে বলে একে নরকের দরজা বলা হয়। কারাকুম মরুভূমিতে অবস্থিত অগ্নিমুখটির ব্যাস  ও গর্ত  দীর্ঘ। ভূতত্ত্ববিদগণ মিথেন গ্যাসের বিস্তার প্রতিরোধ করার জন্য জ্বলামুখটিতে আগুন লাগিয়ে দিয়েছিলেন এবং এটি ১৯৭১ সাল থেকে ক্রমাগত জ্বলছে।

অগ্নিমুখটি দেখতে প্রতিবছরই পর্যটকরা দরওয়াজা শহরে আসেন। ২০০৯ সাল থেকে এখন পর্যন্ত ৫০ হাজার পর্যটক স্থানটি পরিদর্শন করেছেন। গ্যাসক্ষেত্রেটি ৫৩৫০ বর্গমিটার স্থান পরিবেষ্ঠিত এবং আশেপাশের স্থানও বন্য মরুভূমি ক্যাম্পিং-এর জন্য বিখ্যাত।

ইতিহাস 
এটি কোন প্রাকৃতিক গর্ত নয়। ১৯৭১ সালে তৎকালীন সোভিয়েত ইউনিয়নে প্রাকৃতিক গ্যাসসমৃদ্ধ দারউয়িজি এলাকায় অনুসন্ধানের সময় ক্ষেত্রটি আবিষ্কার করে। প্রথমে তারা মনে করেছিল এটি একটি তেল ক্ষেত্র তাই ড্রিলিং মেশিন দিয়ে তেল উত্তোলনের জন্য সেখানে ক্যাম্প স্থাপন করে। কিন্তু পরে তারা সেখান থেকে বিষাক্ত গ্যাস বের হতে দেখে।

গ্যাস অনুসন্ধানের সময় অনুসন্ধানকারীরা গ্যাসবহুল গুহার মধ্যে মৃদু স্পর্শ করলে দুর্ঘটনাক্রমে মাটি ধসে পুরো ড্রিলিং রিগসহ পড়ে যায়। যদিও এই দুর্ঘটনায় কেউ হতাহত হয়নি। প্রাথমিকভাবে গবেষণা করে বিষাক্ত মিথেন গ্যাসের ব্যাপারে গবেষকরা নিশ্চিত হন। পরিবেশে বিষাক্ত গ্যাস প্রতিরোধ করার জন্য ভূতত্ত্ববিদরা তখন গ্যাস উদ্গিরণ মুখটি জ্বালিয়ে রাখার সিদ্ধান্ত নেন। তাদের ধারণা ছিল এখানে সীমীত পরিমাণ গ্যাস থাকতে পারে। কিন্তু তাদের ধারণা ভুল প্রমাণ করে এটি ১৯৭১ সাল থেকে অনবরত জ্বলছে।

ভবিষ্যত গ্যাসের উত্তোলনের উপর প্রভাব 
২০১০ সালের এপ্রিলে তুর্কমেনিস্তানের রাষ্ট্রপতি গ্যাসক্ষেত্রটি পরিদর্শন করে এটি বন্ধের কথা বলেন। তিনি বলেন তা না হলে ওই এলাকার অন্যান্য প্রাকৃতিক গ্যাস উত্তোলনের উপর এর প্রভাব পড়তে পারে। বর্তমানে তুর্কমেনিস্তান তার প্রাকৃতিক গ্যাস উত্তোলন বৃদ্ধি করার পরিকল্পনা করছে। বর্তমান ৭৫ মিলিয়ন কিউবিক মিটার থেকে গ্যাস উত্তোলন করে ভারত, রাশিয়া, চীন, ইরান ও পশ্চিম ইউরোপে পরবর্তী ২০ বছর তারা রপ্তানি করার চিন্তা করছে।

তথ্যসূত্র

বহিঃসংযোগ 

আহল অঞ্চল
তুর্কমেনিস্তানে শক্তি
তুর্কমেনিস্তানের প্রাকৃতিক গ্যাসক্ষেত্র
অবিরাম প্রাকৃতিক অগ্নিকাণ্ড
নিম্নচাপ
সোভিয়েত ইউনিয়নের প্রাকৃতিক গ্যাসক্ষেত্র
অবনমিত ভূমি
সুনীল নারাইন

সুনীল ফিলিপ নারাইন (; জন্ম: ২৬ মে, ১৯৮৮) ত্রিনিদাদে জন্মগ্রহণকারী ক্রিকেটার। তিনি বর্তমানে ওয়েস্ট ইন্ডিজ দলের হয়ে আন্তর্জাতিক ক্রিকেট খেলছেন। মূলতঃ অফ-স্পিন বোলার হিসেবে দলে প্রধান ভূমিকা রাখছেন সুনীল নারাইন। পাশাপাশি বামহাতে ব্যাটিংও করে থাকেন। এছাড়াও, কলকাতা নাইট রাইডার্সের পক্ষাবলম্বন করে ২০১৮ মৌসুমে আইপিএলে খেলেছেন।

খেলোয়াড়ী জীবন 
ফেব্রুয়ারি, ২০০৯ সালে রিজিওন্যাল ফোর ডে কম্পিটিশনের প্রথম-শ্রেণীর ক্রিকেটে ত্রিনিদাদ ও টোবাগো দলের হয়ে অভিষেক ঘটে সুনীলের। কিন্তু তেরো ওভার বোলিং করেও কোন উইকেট লাভ করতে পারেননি। পরবর্তীতে প্রায় এক বছর তিনি কোন প্রথম-শ্রেণীর ক্রিকেট খেলেননি। ৫ ডিসেম্বর, ২০১১ তারিখে ভারতের বিপক্ষে একদিনের আন্তর্জাতিকে অভিষেক ঘটে তার। এরপর ৭ জুন, ২০১২ তারিখে টেস্টে অভিষিক্ত হন ইংল্যান্ডের বিরুদ্ধে।

ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। চূড়ান্ত তালিকার অন্যতম সদস্য ছিলেন তিনি। কিন্তু তিনি তার নতুন বোলিং ভঙ্গিমায় সন্দিহান প্রকাশ করায় ২৭ জানুয়ারি নিজ নাম প্রত্যাহার করে নেন। এরফলে ২৯ জানুয়ারি তারিখে পরিবর্তিত খেলোয়াড় হিসেবে নিকিতা মিলারকে অন্তর্ভুক্ত করা হয়।

সাফল্যগাঁথা 
আইপিএলের ২০১২ মৌসুমে কলকাতা নাইট রাইডার্সের পক্ষে প্রথমবারের মতো খেলে প্রতি ওভারে মাত্র ৫.৪৭ রান প্রদান করে ২৪ উইকেট লাভ করেন। এরফলে তিনি প্রতিযোগিতার সেরা খেলোয়াড় মনোনীত হন। এরপর ২০১৩ মৌসুমের প্রথম হ্যাট্রিক করেন ১৬ এপ্রিল তারিখে মোহালির পিসিএ স্টেডিয়ামে কিংস ইলাভেন পাঞ্জাবের বিপক্ষে।

রহস্যময় বোলাররূপে নারাইন স্বীকৃতি পেয়েছেন। অফ ব্রেক বোলিংয়ের মাধ্যমে বলের বিভিন্ন রূপ প্রকাশের ফলে ব্যাটসম্যানদেরকে বিভ্রান্তি করাই এর মূল কারণ।

পুরস্কার ও খেলায় অবদান

টেস্ট ৫-উইকেট প্রাপ্তি

ওডিআইয়ে ৫-উইকেট প্রাপ্তি

আন্তর্জাতিক পুরস্কার

টেস্ট ক্রিকেট

ম্যান অব দ্য ম্যাচ 

সারণীতে ক., বলতে ক্যাচ এবং স্ট্যা. বলতে স্ট্যাম্পিংকে বুঝানো হয়েছে।

একদিনের আন্তর্জাতিক

ম্যান অব দ্য ম্যাচ

ম্যান অব দ্য ম্যাচ

টুয়েন্টি২০ আন্তর্জাতিক

ম্যান অব দ্য ম্যাচ

তথ্যসূত্র

আরও দেখুন 
 ক্রিস গেইল
 স্যামুয়েল বদ্রি
 ওয়েস্ট ইন্ডিজ ক্রিকেট দল
 আইসিসি পুরস্কার
 আইসিসি প্লেয়ার র‌্যাঙ্কিং
 ২০১৫ ক্রিকেট বিশ্বকাপ দলসমূহ

বহিঃসংযোগ 

 ESPNcricinfo profile
 CricketArchive statistics
 Sunil Narine's profile page on cplt20

ওয়েস্ট ইন্ডিয়ান ক্রিকেটার
১৯৮৮-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
ভারতীয় বংশোদ্ভূত ত্রিনিদাদ ও টোবাগোর ব্যক্তি
কলকাতা নাইট রাইডার্সের ক্রিকেটার
গায়ানা আমাজন ওয়ারিয়র্সের ক্রিকেটার
সিডনি সিক্সার্সের ক্রিকেটার
বিশ্বের ১নং ক্রিকেটার
কুমিল্লা ভিক্টোরিয়ান্সের ক্রিকেটার
ভারতীয় বংশোদ্ভূত ক্রীড়াবিদ
ত্রিনবাগো নাইট রাইডার্সের ক্রিকেটার
কোয়েটা গ্ল্যাডিয়েটর্সের ক্রিকেটার
মেলবোর্ন রেনেগেডসের ক্রিকেটার
ফরচুন বরিশালের ক্রিকেটার
অ্যারিমার ব্যক্তি
ঢাকা ডমিনেটর্সের ক্রিকেটার
হিন্দাভি ব্যক্তি
লাহোর কালান্দার্সের ক্রিকেটার
কেপ কোবরাজের ক্রিকেটার
সাইরেন

গ্রিক পুরাণ মতে, সাইরেন বা মহাসমুদ্রের মৎস্যকন্যা হলো খুব বিপদজ্জনক এবং সুন্দরী গায়িকা যারা তাদের দ্বীপের পাশ দিয়ে অতিক্রান্ত জাহাজের যাত্রীদের সুরের মায়াজাল সৃষ্টির মাধ্যমে মৃত্যুর দিকে আকর্ষণ করত। পুরাণ অনুসারে, তাদের গানের গলা এতই চমৎকার ছিল যে সেই গান নাবিকদের কানে পৌঁছালে নাবিকরা সেই দ্বীপের দিকেই ধাবমান হতো এবং সেই জাহাজ চূর্ণ-বিচূর্ণ হয়ে সবাই মৃত্যুবরণ করত।

বিভিন্ন সূত্রে সাইরেনদেরকে নদী দেবতা একিলেপাসের কন্যা বলা হয়েছে। হোমারের ওডিসিতে সাইরেনদের ঊর্ধ্বাংশ মানবী এবং নিম্নাংশ পাখির মতো দেখতে বলা হয়েছে। কিন্তু অন্যান্য সূত্রে সাইরেনদের দেহের ঊর্ধ্বাংশ মানবী এবং নিম্নাংশ মাছের মতো বলে জানা যায়। সাইরেনরা সাইরেনিয়া নামক একটি দ্বীপে বাস করত।

বিভিন্ন মত থেকে জানা যায়, সাইরেনরা সংখ্যায় ছিল দুই থেকে পাঁচ জন কিন্তু হোমার ওডিসিতে সাইরেনদের জন্ম সম্পর্কে কিছু লিখেননি তবে তিনি সাইরেনদের সংখ্যা দুইজন বলে উল্লেখ করেন। পরে আরো অনেক লেখক সাইরেনদের সংখ্যা তিন জন বলে উল্লেখ করেন। তারা হলেন, পেসিনো, আগলোপি ও থেলজিওপিয়া। তারপর আরো অনেকে থেলজিওপিয়া/থেলজিওনি/থেলজিওপি, থেলেকটেরিয়া, মোলপি, হাইমারোপি, আগলাওফোনোস/আগলাওপি/আগলাওফিমি, পিজিনই/পিজিথই, পার্থেনোপি, লাইজেইয়া, লিউকোসিয়া, রেডনি ও টেলিস নামগুলো বলেন।

গ্রন্থ 
 Harrison, Jane Ellen (1922) (3rd ed.) Prolegomena to the Study of Greek Religion. London: C.J. Clay and Sons.
 Homer, The Odyssey
 Lemprière, John (1827) (6th ed.). A Classical Dictionary;.... New York: Evert Duyckinck, Collins & Co., Collins & Hannay, G. & C. Carvill, and O. A. Roorbach.

অরো পড়ুন 
 Siegfried de Rachewiltz, De Sirenibus: An Inquiry into Sirens from Homer to Shakespeare, 1987: chs: "Some notes on posthomeric sirens; Christian sirens; Boccaccio's siren and her legacy; The Sirens' mirror; The siren as emblem the emblem as siren; Shakespeare's siren tears; brief survey of siren scholarship; the siren in folklore; bibliography"

বহিঃসংযোগ 

 Theoi Project, Seirenes the Sirens in classical literature and art
 The Suda (Byzantine Encyclopedia) on the Sirens
 A Mythological Reference by G. Rodney Avant

তথ্যসূত্র 

গ্রিক কাল্পনিক প্রাণী
গ্রিক পুরাণের চরিত্র
কিংবদন্তি পাখি
নারী কিংবদন্তি প্রাণী
গ্রিক পুরাণে নারী
অলৌকিক কিংবদন্তি
আদম চূড়া

আদম চূড়া (শ্রী পদ বা পবিত্র পদচিহ্ন), শ্রীলঙ্কার দক্ষিণ-পশ্চিম অংশের শ্রীপাড়া প্রদেশে অবস্থিত একটি পর্বত চূড়া যা বৌদ্ধধর্মের অনুসারীদের কাছে অতি পবিত্র স্থান। এই চূড়ায় একটি পায়ের ছাপ আছে যার দৈর্ঘ্য ৫ ফুট ৭ ইঞ্চি এবং প্রস্থ ২ ফুট ৬ ইঞ্চি। বৌদ্ধ ধর্মাবলম্বীরা বিশ্বাস করেন এই পদচিহ্নটি গৌতম বুদ্ধের, হিন্দুরা বিশ্বাস করেন এই পদচিহ্নটি তাদের দেবতা শিবের এবং মুসলিম ও খ্রিষ্টানরা বিশ্বাস করেন এটি পৃথিবীর প্রথম মানব আদম -এর পদচিহ্ন। পাহাড়ের চারপাশের বনাঞ্চল বিভিন্ন বন্যপ্রাণী সংরক্ষণাগার, যেখানে হাতি থেকে চিতাবাঘ পর্যন্ত বিভিন্ন প্রজাতির এবং অনেক স্থানীয় প্রজাতি বাস করে। জল বিভাজিকা হিসেবে আদম চূড়া গুরুত্বপূর্ণ পর্বতটি শ্রীলঙ্কার তিনটি জলস্রোত: কেলানি নদী, ওয়ালাওয়ে নদী এবং কালু গঙ্গা নদীর প্রধান উৎস।

ইতিহাস 
বৌদ্ধ ধর্মমতে খ্রিষ্টপূর্ব ৩০০ অব্দে পায়ের ছাপটি আবিষ্কার হয়। আবিষ্কৃত হবার পর পদচিহ্নের চারপাশে ঘেরাও করে রাখা হয়েছে। এই চূড়ার উচ্চতা ৭৩৫৯ ফুট বা ২২৪৩ মিটার। চূড়াটির চারপাশে সবুজের বিপুল সমারোহ ও আশেপাশে রয়েছে অসংখ্য ছোট নদী ও ঝরণা।

পাহাড়টি সুউচ্চ হওয়ার কারণে সেখানে পৌঁছানো খুবই কষ্ট সাধ্য। সেখানে পৌছাতে হলে প্রথমে নৌকায় চড়ে কিছু পথ যেতে হয় তারপর পায়ে হেঁটে উঁচু পাহাড়ে উঠতে হয়। পাহাড়েরচূড়ায় পৌঁছানোর জন্য পাহাড়ের গা বেয়ে তিনটি রাস্তা তৈরি করা হয়েছে। এছাড়াও পাহাড়টির অনেকাংশ সবুজ গাছে ঢাকা থাকার কারণে এই পাহাড়ে রয়েছে অনেক বিষাক্ত সাপ ও পোকামাকড়।

বিশ্বের যেসব নামকরা পর্যটক এই চূড়াটি ভ্রমণ করেছেন তাদের মধ্যে উল্লেখযোগ্য হলো ইবনে বতুতা ও মার্কো পোলো। ব্রিটিশ ব্যক্তিত্ব রবার্ট পারসিভাল যিনি ঊনবিংশ শতাব্দীর প্রথমদিকে কলম্বোর সেনাদুর্গে কাজ করেছিলেন, তিনি শ্রী-পদের ব্যাপারে মন্তব্য করতে গিয়ে বলেন,

কিংবদন্তি 
চূড়ার যে স্থানে পায়ের চিহ্নটি অবস্থিত সেই স্থানে বছরের জানুয়ারি থেকে এপ্রিল মাস পর্যন্ত সূর্যের আলো পড়ে না আবার মে থেকে নভেম্বর মাস পর্যন্ত মেঘের ঘনঘটা বা বৃষ্টিও সেখানে পড়ে না।

 বৌদ্ধ ধর্মাবলম্বীরা বিশ্বাস করেন পদ চিহ্নটি গৌতম বুদ্ধের বাম পায়ের। তিনি যখন বৌদ্ধদের দেবতা সেমান এর আমন্ত্রণে শ্রীলঙ্কা সফরে আসেন তখন পায়ের চিহ্নটি রেখে যান। বৌদ্ধ ধর্মের অনুসারীরাই এই চূড়ায় বেশি যাতায়াত করেন। এই ধর্মের অনুসারীরা মনে করেন এই চূড়াটি তাদের অস্তিত্বের আদি প্রতীক।
 হিন্দুরা এই পায়ের চিহ্নকে তাদের দেবতা শিবের বলে বিশ্বাস করেন। রামায়ণমতে রাবন যখন শ্রীলঙ্কা শাসন করত পদ চিহ্নটি তখনকার।
 মুসলমান ও খ্রিস্টানদের বিশ্বাস পৃথিবীর প্রথম মানুষ মানব জাতির আদি পিতা হজরত আদম নিষিদ্ধ ফল ভক্ষণের কারণে আল্লাহ কর্তৃক স্বর্গ থেকে বিতাড়িত হন এবং এখানে প্রথম পৃথিবীতে নামেন। মুসলমানদের মতে আদম ৯০ ফুট লম্বা ছিলেন। আদম পৃথিবীতে এসে চরম অণুতপ্ত হয়ে পড়েন এবং তার ভুলের জন্য আল্লাহর দরবারে ক্ষমা প্রার্থণা করতে থাকেন। তখন তিনি ভুলের প্রায়শ্চিত্ত স্বরূপ এক পায়ে হাজার বৎসর দাড়িয়ে থাকেন এবং কান্না-কাটি করতে থাকেন। তার ফলস্বরূপ এখানে তার পবিত্র পায়ের পদচিহ্ন এর দাগ পড়ে যায়।

এ চূড়াটি বছরের পর বছর অবিকল রয়ে গেছে। এ কারণে এ চূড়াটি মানুষের কাছে পবিত্র বলে পরিচিত।

মার্কো পোলোর বিবরণ

বহিঃসংযোগ 

 The Legend of Adam's Peak, Sri Lanka
 Sri Pada or Adam's Peak web site
 Sri pada: Buddhism's most sacred mountain 
 Adam's Peak - Sri Pada 
 "Adams Peak, Sri Lanka" on Peakbagger
 Adams Peak or Sri Pada

তথ্যসূত্র 

পর্বতশৃঙ্গ
বৌদ্ধধর্ম
শ্রীলঙ্কার পর্বত
পবিত্র পর্বত
শ্রীলঙ্কায় হিন্দু তীর্থস্থান
শ্রীলঙ্কায় বৌদ্ধধর্ম
থেরবাদ
শ্রীলঙ্কায় ইসলাম
ক্লাইভ গ্রেঞ্জার

ক্লাইভ উইলিয়াম জন গ্রেঞ্জার একজন ব্রিটিশ অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।

জীবনী 
গ্রেঞ্জার ১৯৩৪ সালে জন্মগ্রহণ করেন। তিনি নটিংহ্যাম বিশ্ববিদ্যালয় থেকে ১৯৫৫ সালে গণিতে বিএ ডিগ্রি অর্জন করেন। ১৯৫৬ সালে তিনি এই বিশ্ববিদ্যালয়ের পরিসংখ্যান বিভাগে জুনিয়র প্রভাষক হিসেবে যোগ দেন।

তথ্যসূত্র 

নোবেল বিজয়ী অর্থনীতিবিদ
১৯৩৪-এ জন্ম
২০০৯-এ মৃত্যু
ইংরেজ অর্থনীতিবিদ
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
নটিংহ্যাম বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে ব্রিটিশ প্রবাসী
ব্রিটিশ নোবেল বিজয়ী
নাইটস ব্যাচেলর
২০শ শতাব্দীর ব্রিটিশ অর্থনীতিবিদ
ইউনিভার্সিটি অব সায়েন্স অ্যান্ড টেকনোলজি চিটাগাং

ইউনিভার্সিটি অব সায়েন্স অ্যান্ড টেকনোলজি চিটাগাং বা বিজ্ঞান ও প্রযুক্তি বিশ্ববিদ্যালয় চট্টগ্রাম (সংক্ষেপে: ইউএসটিসি) হচ্ছে একটি বাংলাদেশি বেসরকারি বিশ্ববিদ্যালয়। বিশ্ববিদ্যালয়টি ব্যক্তিগত অনুদানের মাধ্যমে ১৯৮৯ সালের ১৩ মে প্রতিষ্ঠিত হয়। প্রথমদিকে এটি প্রায়োগিক স্বাস্থ্য বিজ্ঞান ইনস্টিটিউট হিসাবে কাজ করে; পরবর্তীতে ১৯৯২ সালে এটি পূর্ণাঙ্গ বিশ্বিদ্যালয়ে রূপান্তরিত হয়।

উপাচার্য 

নিম্নোক্ত ব্যক্তিবর্গ বিজ্ঞান ও প্রযুক্তি বিশ্ববিদ্যালয় চট্টগ্রামের উপাচার্য হিসেবে দায়িত্ব পালন করেন:

 প্রভাত চন্দ্র বড়ুয়া (২০১৪ - ২০১৮)
 মোহাম্মদ জাহাঙ্গীর আলম (২০১৯ - বর্তমান)

শিক্ষা কার্যক্রম 
 বিজ্ঞান, ইঞ্জিনিয়ারিং ও প্রযুক্তি অনুষদ
 চিকিৎসা অনুষদ
 মৌলিক মেডিকেল ও ফার্মাসিউটিকেল বিজ্ঞান অনুষদ
 ব্যবসায় প্রশাসন অনুষদ
 সামাজিক বিজ্ঞান ও মানবিক অনুষদ
 ইংরেজি শিক্ষা অনুষদ
 প্রাণরসায়ন ও জীবপ্রযুক্তিবিদ্যা অনুষদ

কেন্দ্রীয় গ্রন্থাগার 
ইউএসটিসিতে আছে ৬ তলা গ্রন্থাগার ভবন। গ্রন্থাগারটিতে ৩টি শাখা আছে যাতে একসাথে ১৫০জন পাঠক পড়তে পারেন। ইউএসটিসি এর সংগ্রহ খুব সমৃদ্ধ। যথা-
 বই ৬৭৯১ +
 জার্নাল ৫২২১ +
 বই ব্রিটিশ কাউন্সিল দ্বারা দীর্ঘমেয়াদী ঋণের মাধ্যমে সরবরাহ করা হয়েছে, চট্টগ্রাম ৫০ কপি নবায়নযোগ্য।
 অডিও ও ভিডিও ক্যাসেট ১০০ +
 রেফারেন্স উৎস ১৯০ +

আবাসন 
বিশ্ববিদ্যালয়টিতে ছাত্রীদের জন্য গুলমেহের নামে একটি হল রয়েছে। এটি বিদেশী ও দূর থেকে আগত ছাত্রীদের আবাসন সমস্যার সমাধান করে। ছাত্রদের জন্য রয়েছে সায়েদুর রহমান আন্তর্জাতিক হল। ইন্টার্নি করুয়াদের জন্য আলাদা হোস্টেল রয়েছে।

শিক্ষক ও শিক্ষার্থী 

১৯৮৯ এ ইউএসটিসি শুরুর সময় মাত্র দুইজন অধ্যাপক ও নয়জন প্রভাষক ছিলেন। কিন্তু এখন পূর্ণসময় পাঠদানকারী শিক্ষকের সংখ্যা ১৪৮জন। ইউএসটিসিতে ৫হাজার শিক্ষার্থী আছেন। তার মধ্যে ৮৫%বিদেশী যারা ভারত (প্রধানত কাশ্মীর, আসাম ও মনিপুর), নেপাল, মালয়েশিয়া, শ্রীলঙ্কা, ভুটান, জর্দান, যুক্তরাষ্ট্র, মালদ্বীপ (অল্পসংখ্যক) এবং ফিলিস্তিন থেকে এসেছেন। শিক্ষক-শিক্ষার্থীর গড় অনুপাত ১:২০।

মিলনায়তন 
ইউএসটিসির অন্যতম অদ্বিতীয় সুবিধা হচ্ছে এর মিলনায়তন কক্ষটি। কক্ষটি সম্পূর্ণ শীতাতপনিয়ন্ত্রিত এবং এর ধারণক্ষমতা ১হাজার জন। এখানে ১হাজার দর্শক ধারণক্ষমতার একটি গ্যালারিও আছে। মিলনায়তনটি সাধারণত সাংস্কৃতিক অনুষ্ঠান, কনফারেন্স ও সেমিনারের জন্য ব্যবহৃত হয়।

সহশিক্ষা কার্যক্রম 
বিশ্ববিদ্যালয়টি শিক্ষার্থীদের জন্য সহশিক্ষা কার্যক্রমের আয়োজন করে থাকে যেমন- খেলাধুলা, বিতর্ক, আলোচনা ও সাংস্কৃতিক অনুষ্ঠান। সকল সহশিক্ষা কার্যক্রম "স্টুডেন্ট ওয়েলফেয়ার কাউন্সিল অভ ইউএসটিসি" দ্বারা আয়োজিত হয়।

তথ্যসূত্র

বহিঃসংযোগ 
 

১৯৮৯-এ বাংলাদেশে প্রতিষ্ঠিত
১৯৮৯-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার মেডিকেল কলেজ
বাংলাদেশের বেসরকারি বিশ্ববিদ্যালয়
চট্টগ্রাম মহানগরীর শিক্ষাপ্রতিষ্ঠান
চট্টগ্রাম জেলার বিশ্ববিদ্যালয়
বাংলাদেশের মেডিকেল বিশ্ববিদ্যালয়
লশকর-ই-তাইয়েবা

লশকর-ই-তাইয়েবা ( ; অর্থে মঙ্গলের সৈন্য অনুবাদ অর্থে ন্যায়নিষ্ঠার সৈন্য, অথবা নিষ্পাপ সৈন্য) অথবা লস্কর-ই-তাইয়েবা, লস্কর-ই-তাইয়িবা দক্ষিণ এশিয়ায় পাকিস্তান নিয়ন্ত্রিত একটি সালাফি জিহাদবাদী ইসলামী সশস্ত্র সংগঠন।

১৯৯০ সালে হাফেজ মোহাম্মদ সাঈদ, আবদুল্লাহ ইউসুফ আযযাম ও জাফর ইকবাল আফগানিস্তানে লস্কর-ই-তৈয়বা প্রতিষ্ঠা করেন। পাকিস্তানের পাঞ্জাব প্রদেশের লাহোরের নিকটে মুরিদকে নামক জায়গায় এর সদর অবস্থিত। এই দলটি পাকিস্তান নিয়ন্ত্রিত কাশ্মীরে বিভিন্ন ক্যাম্প চালনা করে।

নেতৃত্ব 
 হাফেজ মোহাম্মদ সাঈদ - পাকিস্তানে থাকেন -জামাত-উদ-দাওয়ার আমির। তবে মুম্বাই হামলার ব্যাপারে তার জড়িত থাকার জন্য অস্বীকার করে বলেন, আমি লস্করের প্রধান নই।
 আবদুল রেহমান মক্কী - পাকিস্তানে থাকেন। এই গোষ্টীর দ্বিতীয় শীর্ষ নেতা। সাঈদের শ্যালক। মার্কিন যুক্তরাষ্ট্র তাকে ধরিয়ে দিতে পারলে কিংবা অবস্থান বলতে পারলে ২ মিলিয়ন ডলার পুরস্কার ঘোষণা করেছে।
 জাকিউর রহমান লকভি - পাকিস্তানি সামরিক বাহিনীর হেফাজতে আটক আছেন। লস্করের সিনিয়র নেতা। তার বিরুদ্ধে মুম্বাই হামলায় জড়িত থাকার অভিযোগ রয়েছে।

 ইউসুফ মুজাম্মিল - অপর সিনিয়র নেতা। মুম্বাই হামলায় আজমল কাসাভের সাথে বন্ধুকযুদ্ধে লিপ্ত হন। তিনিও পাক-সামরিক বাহিনীর হেফাজতে আটক আছেন।
 জাফর শাহ - পাকিস্তানে আটক আছেন। মার্কিন যুক্তরাষ্ট্র বলেছে তিনি আইএসআই’র সাথে লস্করের লিয়াজোঁ করে মুম্বাইয়ে, হামলায় মুখ্য ভূমিকা পালন করেন।
 মুহাম্মদ আশরাফ - লস্করের প্রধান অর্থনৈতিক কর্মকর্তা, মুম্বাই হামলায় তারও জড়িত থাকার অভিযোগ রয়েছে। জাতিসংঘের তালিকায় সন্ত্রাসবাদের পৃষ্ঠপোষক হিসেবে তার স্থান রয়েছে। এর আগের জিও টিভি এক প্রতিবেদনে বলে- ছয় বছর আগে আশরাফ মারাত্মক ভাবে আহত হয়ে হাসপাতালে মারা গেছেন।

 মাহমুদ মোহাম্মদ আহমেদ বাহাজিক - লস্করের সৌদি আরব শাখার নেতা এবং অন্যতম অর্থ যোগানদাতা। তার নামও জাতিসংঘের সন্ত্রাসবাদ পৃষ্ঠপোষকের তালিকায় রয়েছে।
 নাসের জাভেদ - কাশ্মীরে অভিযান পরিচালনাকারীদের মধ্যে সিনিয়র।  যুক্তরাজ্যে বোমা হামলার সাথে তার যোগসুত্র রয়েছে এবং নিষিদ্ধ।"

আরও দেখুন 
 আজমল কাসাব
 আল-কায়েদা
 ২০০৮ সালের মুম্বই জঙ্গি হামলা
 ওসামা বিন লাদেন

তথ্যসূত্র

বহিঃসংযোগ 

 Profile of Lashkar-e-Taiba, Washington Post, 2008-12-05
 Profile: Lashkar-e-Taiba – BBC News
 Report on the Lashkar-e-Toiba by the Anti-Defamation League
 Report on Lashkar-e-Toiba by the South Asia Terrorism Portal
 Should Mohd. Afzal Guru be executed? International Terrorism Monitor—Paper # 132.
 Islamist Militancy in Kashmir: The Case of the Lashkar-i Tayyeba  – by Prof. Yoginder Sikand
 Background on the fidayeen tactics of Lashkar-e-Toiba
 PBS report about Jamat-ud-Dawa's relief work in Kashmir
 San Francisco Chronicle article about the Ad-Dawa relief work 

ইসলামি সংস্থা
ইসলামি গোষ্ঠী
ইসলামি সন্ত্রাসবাদ
উগ্রপন্থী সংগঠনসমূহ
জিহাদি সংগঠন
১৯৮৭-এ পাকিস্তানে প্রতিষ্ঠিত
পাকিস্তান কর্তৃক সন্ত্রাসী হিসেবে চিহ্নিত সংগঠন
আহলে হাদিস
আল-কায়েদার সাথে সংশ্লিষ্ট দল
আফগানিস্তানের জিহাদি দল
ভারতের জিহাদি দল
পাকিস্তানের জিহাদি দল
অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
ভারত কর্তৃক সন্ত্রাসী হিসেবে চিহ্নিত সংগঠন
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
কানাডা কর্তৃক সন্ত্রাসী হিসেবে চিহ্নিত সংগঠন
রাশিয়া কর্তৃক সন্ত্রাসী হিসেবে চিহ্নিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
১৯৮৭-এ প্রতিষ্ঠিত সংগঠন
ভারতে হিন্দু বিরোধী সহিংসতা
জাপান কর্তৃক সন্ত্রাসী হিসেবে চিহ্নিত সংগঠন
লস্করে ঝংভি

লস্কর-ই-জাংভি (; হক নওয়াজ জাংভির সৈন্য) প্রচণ্ডভাবে শিয়া মুসলমানবিরোধী সন্ত্রাসী সংগঠন। পাকিস্তানে সাম্প্রদায়িক দাঙ্গায় জড়িত থাকার দায়ে লস্কর-ই-জাংভিকে ২০০১ সালে নিষিদ্ধ করা হয়। আল কায়েদা ও তালেবানের সঙ্গে জড়িত পাঞ্জাবি জাতিগোষ্ঠীর লোক নিয়ে লস্কর-ই-জাংভি গঠিত হয়েছে।

হামলার বিবরণ 
 ১৬ ফেব্রুয়ারি এ গোষ্ঠী বেলুচিস্তানের রাজধানী কোয়েটায় শিয়া সম্প্রদায়ের ওপর ভয়াবহ বোমা হামলা চালায়। এতে নারী ও শিশুসহ ৯০ জনের বেশি নিহত এবং অন্তত ২০০ ব্যক্তি আহত হয়। এর আগে গত ১০ জানুয়ারি কোয়েটায় অন্য এক হামলায় অন্তত ৯০ জন নিহত হয়।
 ২০০৯ সালে পাকিস্তান সফররত শ্রীলংকার জাতীয় ক্রিকেট দলের ওপর হামলার সঙ্গেও লস্কর-ই জাংভি জড়িত ছিল।

আরও দেখুন 
 দেওবন্দি সংগঠনের তালিকা

তথ্যসূত্র

বহিঃসংযোগ 
 U.S. Department of State:Designation of Lashkar I Jhangvi as a Foreign Terrorist Organization, 2003
 U.S Treasury Department:Treasury Department Statement Regarding the Designation of Lashkar i Jhangvi, 2003, downloaded from Google cache, 29 September 2005
 People's Daily: "Explosion in Islamabad Kills Four, Wounds 40"

An early version of this article was adapted from the public domain U.S. federal government sources.

১৯৯৬-এ পাকিস্তানে প্রতিষ্ঠিত
শিয়াবাদ বিরোধী
আফগানিস্তানের জিহাদি গোষ্ঠী
পাকিস্তানের জিহাদি দল
দেওবন্দি সংগঠন
পাকিস্তান কর্তৃক সন্ত্রাসী হিসেবে চিহ্নিত সংগঠন
শিয়াবিদ্বেষ
আফগানিস্তানের জিহাদি দল
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
কানাডা কর্তৃক সন্ত্রাসী হিসেবে চিহ্নিত সংগঠন
এটিআই টেকনোলজিস

এটিআই টেকনোলজিস কানাডার অন্টারিও ভিত্তিক একটি সেমিকন্ডাক্টর প্রযুক্তি কর্পোরেশন যেটি গ্রাফিক্স প্রসেসিং ইউনিট এবং চিপসেট নির্মাণ করে। ১৯৮৫ সালে অ্যারে টেকনোলজিস ইন্ডাস্ট্রি নামে এই প্রতিষ্ঠানটি যাত্রা শুরু করে। ২০০৬ সালে অ্যাডভান্সড মাইক্রো ডিভাইসেস এটিআই টেকনোলজিসকে কিনে নেয়।

তথ্যসূত্র 

১৯৮৫-এ প্রতিষ্ঠিত কোম্পানি
প্রযুক্তি কোম্পানি
গ্রাফিক্স হার্ডওয়্যার কোম্পানি
কুইন্স স্পোর্টস ক্লাব

কুইন্স স্পোর্টস ক্লাব বুলাওয়াও, জিম্বাবুয়ের একটি বহুমুখী স্টেডিয়াম। এটি ক্রিকেট ম্যাচের জন্য বেশি ব্যবহৃত হয়। স্টেডিয়ামের ধারণক্ষমতা প্রায় ১৩,০০০।

কুইন্স স্পোর্টস ক্লাব জিম্বাবুয়ের দ্বিতীয় মাঠ এবং প্রথমটি হচ্ছে হারারে স্পোর্টস ক্লাব। এটি শহরের কেন্দ্রের কাছাকাছি এবং দর্শকদের আলোছায়া দিতে যা গাছ দ্বারা বেষ্টিত একটি আন্তর্জাতিক স্টেডিয়াম। জিম্বাবুয়ের তৃতীয় টেস্ট মাঠ হিসেবে ১৯৯৪ সালে কুইন্স স্পোর্টস ক্লাবের অভিষেক ঘটে।

তথ্যসূত্র

বহিঃসংযোগ 
 ক্রিকইনফো

জিম্বাবুয়ের ক্রিকেট মাঠ
২০০৩ ক্রিকেট বিশ্বকাপ
জিম্বাবুয়ের টেস্ট ক্রিকেট মাঠ
২০০৩ ক্রিকেট বিশ্বকাপের স্টেডিয়াম
আরউইন মার্ক জ্যাকবস

আরউইন মার্ক জ্যাকবস একজন তড়িৎ প্রকৌশলী। তিনি কোয়ালকমের সহ-প্রতিষ্ঠাতা এবং সাবেক চেয়ারম্যান।

জীবনী 
জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো।

পুরস্কার ও সম্মাননা 
কোড ডিভিশন মাল্টিপ্‌ল অ্যাক্‌সেস আবিষ্কারের জন্য জ্যাকবস ১৯৯৪ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন।

জনসেবা 
জ্যাকবস ম্যাসাচুসেট্‌স ইনস্টিটিউট অফ টেকনোলজির পোস্টগ্র্যাজুয়েট ডিগ্রি স্কুলে ৩১ মিলিয়ন ডলার দান করেন। তিনি ইউনিভার্সিটি অব ক্যালিফোর্নিয়া, সান ডিয়েগোতে ১৫ মিলিয়ন ও ১১০ মিলিয়ন ডলার দান করেন।

তথ্যসূত্র 

কর্নেল বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
জীবিত ব্যক্তি
১৯৩৩-এ জন্ম
ন্যাশনাল মেডেল অব টেকনোলজি অ্যান্ড ইনোভেশন বিজয়ী
আইইইই মেডেল অব অনার বিজয়ী
মার্কনি প্রাইজ বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
মার্কিন জনহিতৈষী
মার্কিন শতকোটিপতি
২১শ শতাব্দীর জনহিতৈষী
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
২১শ শতাব্দীর মার্কিন ইহুদি
ভূমি জরিপ

ভূমি জরিপ হচ্ছে এমন এক কৌশল, পেশা, বিজ্ঞান যা নির্দিষ্টভাবে স্থানসমূহের ভূগোলক বা ত্রিমাত্রিক অবস্থানের পারস্পারিক দূরত্ব এবং কোণ নির্ণয় করতে পারে। এই বিন্দুসমূহে সাধারণত পৃথিবীপৃষ্ঠের ওপর অবস্থিত এবং তারা অধিকাংশ সময় ভূমি সীমানা নির্ধারণ করে ব্যক্তিগত অথবা সরকারী পর্যায়ে। 
লক্ষ্য অর্জনের জন্য জরিপাকারীরা গণিত (জ্যামিতি এবং ত্রিকোণমিতি), পদার্থবিজ্ঞান, প্রকৌশল এবং আইন বিদ্যার সহায়তা নিয়ে থাকে।

ইতিহাস 
জরিপের ইতিহাস অনেক দীর্ঘ। এমনকি প্রাচীন মিসরীয় সভ্যতায় নীল নদের অতি প্লাবনের কারণে জমির সীমানা মুছে যাবার পর দড়ি দিয়ে সীমানা নির্ধারণের নথি পাওয়া গেছে।

আরও দেখুন
আলোকবর্ণমিতি
মানচিত্রাঙ্কনবিদ্যা

তথ্যসূত্র

পুরকৌশল
ভূগোল
পরিমাপ পদ্ধতি
ভূমি জরিপ
প্রাচীন মিশরীয় প্রযুক্তি
ভূমি ব্যবহার
অওকিগাহারা

অওকিগাহারা, জাপানের ফুজি পর্বতমালার উত্তর-পশ্চিমে অবস্থিত ৩৫ বর্গ কিলোমিটারের একটি জঙ্গল। এটি সি অব ট্রিজ অথবা গাছের সমুদ্র নামেও পরিচিত। কিছু অদ্ভুত পাথর এবং কোন প্রাণের অস্তিত্ব না থাকাতে সব সময় সুনসান নীরব এ বনটি পর্যটকদের আগ্রহের কেন্দ্রবিন্দু। জাপানি পুরান মতে, এ বনে প্রেতাত্মারা ঘুরে বেড়ায় এবং এটি আত্মহত্যা করার জায়গা হিসেবে বিবেচিত। এই বন থেকে প্রতি বছর একশত এর বেশি মৃতদেহ উদ্ধার করা হয়।

ভূগোল 
বনের মেঝে প্রাথমিক আগ্নেয়শিলা দ্বারা গঠিত। হস্তনির্মিত বিভিন্ন যন্ত্রপাতি যেমন- শাবল, খন্তি ইত্যাদি দিয়ে বনের মেঝেতে গর্ত করা খুবই কঠিন। এছাড়া বনের ভেতর স্থানীয় স্বেচ্ছাসেবকদের দ্বারা নির্মিত কিছু মেঠো পথ আছে যেগুলোর মাধ্যমে আধা-নিয়মিতভাবে মৃতদেহ সংগ্রহ করা হয়। সাম্প্রতিক বছরগুলোতে পর্যটক ও অন্যন্য ভ্রমণকারীরা তাদের যাওয়ার পথে প্লাস্টিকের এক ধরনের টেপ ব্যবহার করে তাদের চিহ্ন রেখে যায় যাতে তারা পরবর্তীকালে পথ ভুলে না যায়। সরকারি লোকজন টেপের এই চিহ্ন মাঝে মাঝেই অপসারণ করে কিন্তু পর্যটকরা আবার লাগান। মূলত বনের প্রথম এক কিলোমিটারের মধ্যেই টেপের চিহ্ন বেশি দেখা যায়। তারপর ফুজি পর্বতমালার দিকে যতই গভীরে যাওয়া হয় বনের অবস্থা ততই আদিমযুগীয় মনে হয় ও মানুষের দেখা পাওয়া যায়না।

আত্মহত্যা 
বনটি জাপানিদের কাছে আত্মহত্যার সবচেয়ে জনপ্রিয় জায়গা এবং সারা পৃথিবীতে দ্বিতীয় । আত্মহত্যার জন্য আমেরিকার সান ফ্রন্সিসকোর গোল্ডেন ব্রিজ এর পর এর অবস্থান। হিসাবমতে প্রতিবছর এখানে গড়ে ১০০ জন মানুষ আত্মহত্যা করে।

১৯৫০ সাল থেকে এ পর্যন্ত ৫শ’র মতো জাপানি এখানে আত্মহত্যা করেছেন। কেবল ২০০২ সালেই ৭৮টি মৃতদেহ উদ্ধার করা হয় এখান থেকে যা ১৯৯৮ সালের উদ্ধার করা ৭৪ জন এর বেশি। ২০০৩ সালের দিকে আত্মহত্যার হার ১০০ এর বেশি হয়ে যায় এবং তার পর থেকে জাপানি সরকার আত্মহত্যার হার প্রকাশ করা বন্ধ করে দিয়েছে। ২০০৪ সালে ১০৮ জন লোক এখানে আত্মহত্যা করে, ২০১০ সালে ২৪৭ জন লোক আত্মহত্যার চেষ্টা করে যার মধ্যে ৫৪ জনকে মৃত উদ্ধার করা হয়। মার্চের সময় আত্মহত্যার হার বেরে যায়। ২০১১ সালের দিকে যারা আত্মহত্যা করেছে তাদের অধিকাংশ ফাঁসি অথবা বেশি পরিমাণে মাদক নিয়ে আত্মহত্যা করেছে।

১৯৭০ সালে পুলিশ, স্বেচ্ছাসেবক ও সাংবাদিকদের নিয়ে একটি দল গঠন করা হয়েছিল যাদের কাজ ছিল মৃতদেহগুলো খুঁজে বের করা এবং লোকজনকে আত্মহত্যায় অনুৎসাহিত করা। ১৯৬০ সালে সাইকো মাটসুমোটো নামক এক জাপানি লেখকের টাওয়ার অফ ওয়েবস নামে একটি উপন্যাস প্রকাশের পর থেকেই এখানে এসে আত্মাহত্যার প্রবণতা বেড়ে যায়। এই উপন্যাসের দুটি চরিত্র এই বনে এসে আত্মহত্যা করেছিল। এর পর থেকে জাপানিরা এই বনে এসে এই আশায় আত্মাহুতি দেয় যে তাদের সন্তানেরা পরবর্তীকালে ভালোভাবে চলতে পারবে।

তথ্যসূত্র

বহিঃসংযোগ 

 VBS.TV video segment about the suicide patrol Vice (magazine)

বনাঞ্চল
আত্মহত্যা
জাপানের ভূগোল
জাপানের পর্যটন
জাপানে আত্মহত্যা